**LĪGUMS**

par sadarbību velosipēdu vadītāju eksaminācijā un informācijas apstrādē

201\_.gada \_\_.\_\_\_\_\_\_\_\_\_\_\_\_\_\_

**Valsts akciju sabiedrība “Ceļu satiksmes drošības direkcija”**, turpmāk tekstā - CSDD, tās valdes locekļa Jāņa Golubeva personā, kurš darbojas uz valdes pilnvarojuma pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk tekstā – Izglītības iestāde, tās \_\_\_\_\_\_\_\_\_\_\_\_\_\_\_\_\_\_\_\_ personā, kura darbojas uz \_\_\_\_\_\_\_\_\_\_\_ pamata, no otras puses, (turpmāk tekstā kopā saukti – Puses, bet atsevišķi - Puse), pamatojies uz normatīvajiem aktiem\*, noslēdz šādu līgumu:

**1. Līguma priekšmets**

1.1. Līgums nosaka kārtību, kādā Izglītības iestādē organizē eksamināciju jaunajiem velosipēdu vadītājiem (turpmāk tekstā – izglītojamie), pieņem velosipēda vadītāja apliecības iegūšanas eksāmenu un ievada datus transportlīdzekļu un to vadītāju reģistrā (turpmāk tekstā – Reģistrs).

1.2. Līgumā noteikto kārtību Izglītības iestāde piemēro tikai attiecībā uz audzēkņiem, kas mācās Izglītības iestādē.

**2. CSDD saistības un tiesības**

2.1. Sadarbības ietvaros CSDD nodrošina Izglītības iestādi ar metodiskajiem materiāliem Izglītojamo sagatavošanai velosipēda vadītāja apliecības iegūšanas eksāmenam, eksāmena organizēšanā un informācijas ievadīšanā Reģistrā, kā arī konsultē Reģistra lietotājus.

2.2. CSDD nodrošina iespēju Izglītības iestādes datorsistēmas pieslēgumam Reģistram un piekļuves tiesības darbībām ar Reģistru tā lietotājiem.

2.3. CSDD ir tiesīga bloķēt piešķirtās Reģistra lietotāja tiesības un liegt pieeju Reģistram, ja piekļuve Reģistram tiek izmantota pretēji šī līguma mērķiem un noteikumiem.

2.4. Ja Izglītības iestāde pārkāpj šī līguma noteiktās saistības vai ja Reģistra lietotājam tiek bloķētas piešķirtās Reģistra lietotāja tiesības saskaņā ar šo līgumu, CSDD ir tiesības lauzt šo līgumu pirms termiņa.

**3. Izglītības iestādes saistības un tiesības**

3.1. Izmantojot CSDD sagatavotos izglītojošos un metodiskos materiālus, Izglītības iestāde bez atlīdzības organizē izglītojamo eksamināciju atbilstoši CSDD metodiskajiem norādījumiem, kas pieejami vietnē: [www.berniem.csdd.lv](http://www.berniem.csdd.lv).

3.2. Izglītības iestāde izmanto iepriekš saņemtu izglītojamā kā datu subjekta likumiskā pārstāvja piekrišanu personas datu apstrādei. Ja šādas iepriekšējas piekrišanas nav Izglītības iestādes rīcībā vai tā nav atbilstoša, pirms personas datu apstrādes, Izglītības iestāde iegūst izglītojamā likumiskā pārstāvja piekrišanu personas datu apstrādei velosipēda vadītāja apliecības iegūšanai (paraugs 1.pielikumā).

3.3. Izglītības iestāde nosaka tās pārstāvjus – Reģistra lietotājus, kuriem piešķir tiesības veikt līgumā noteikto eksāmena pieņemšanu un informācijas ievadi Reģistrā, aizpildot šī līguma 2.pielikumu.

3.4. Izglītības iestāde ir atbildīga par to, lai Reģistra lietotāji:

3.4.1. nodrošina lietotāju identifikatoru un paroļu slepenību;

3.4.2. strādājot ar Reģistru, izmanto tikai sev piešķirto identifikatoru un paroles;

3.4.3. neveic darbības, kas vērstas ar Reģistra drošības sistēmas apiešanu vai bojāšanu;

3.4.4. nekavējoties ziņo CSDD par atklātajiem drošības pārkāpumiem Reģistra izmantošanā.

3.5 Izglītības iestāde nodrošina, lai izmantotie datori, no kuriem veic pieslēgšanos Reģistram, ir aprīkoti ar ugunsmūri un pretvīrusus programmatūru.

3.6. Izglītības iestādei ir pienākums savlaicīgi paziņot uz CSDD kontaktpersonas e-pasta adresi par Reģistra lietotājam piešķirto Reģistra lietošanas tiesību pārtraukšanu.

**4. Līguma darbības termiņš**

4.1. Līgums stājas spēkā ar tā parakstīšanas brīdi un ir spēkā līdz 2019.gada 30.jūnijam. Līguma darbības termiņu puses var pagarināt, noslēdzot atsevišķu vienošanos.

4.2. Katra puse var izbeigt šī līguma darbību ar motivētu iesniegumu, brīdinot otru pusi vismaz vienu mēnesi iepriekš.

**5. Nepārvarama vara**

5.1. Neviena no pusēm neskaitīsies atbildīga par savu saistību neizpildi saskaņā ar šo līgumu tādā apmērā, kādā šo saistību neizpilde aizkavēta vai neiespējama nepārvaramas varas apstākļu dēļ. Ar nepārvaramu varu puses saprot dabas katastrofas, ugunsgrēkus, masu nekārtības, juridiska rakstura apstākļus, kurus apstiprina attiecīgie kompetentu institūciju dokumenti un citus ārkārtējus apstākļus, kurus puses nevarēja paredzēt līguma izpildes laikā.

5.2. Ja iepriekš minētie apstākļi ilgst vairāk nekā mēnesi, katrai pusei ir tiesības atteikties no līguma saistību turpmākas izpildes un nevienai pusei nav tiesību uz to, lai otra puse atlīdzinātu jebkura rakstura zaudējumus.

5.3. Pusei, kurai līguma izpilde kļuvusi neiespējama, jāpaziņo otrai pusei rakstiski par iepriekš minēto apstākļu darbības sākumu un beigām ne vēlāk kā 5 dienu laikā.

**6. Strīdu noregulēšana**

Iespējamos strīdus un domstarpības, kuras var rasties no šī līguma vai sakarā ar šo līgumu, jārisina pusēm vienojoties, un, ja puses nepanāks šādu vienošanos, strīdus nodod izskatīšanai tiesā.

**7. Citi noteikumi**

7.1. Visi grozījumi un papildinājumi šajā līgumā var tikt izdarīti tikai rakstiski, pusēm vienojoties, kas kļūst par līguma neatņemamu sastāvdaļu.

7.2. Gadījumā, ja rodas nepieciešamība dzēst vai mainīt kādu no Reģistra lietotājiem, kas minēti šī Līguma 2.pielikumā, Izglītības iestāde par to nekavējoties paziņo CSDD uz e-pasta adresi lietotaji@csdd.gov.lv un 3 (trīs) darba dienu laikā rakstiski paziņo ar drošu elektronisko parakstu parakstītā vēstulē uz e-pasta adresi: registrs@csdd.gov.lv, vai vēstulē sūtot pa pastu.

7.3. Līgums sastādīts un noslēgts latviešu valodā 2 (divos) eksemplāros, pa vienam katrai pusei. Abiem eksemplāriem ir vienāds juridisks spēks.

**Pušu rekvizīti**

|  |  |  |
| --- | --- | --- |
| **CSDD:**  |  | **Izglītības iestāde**: |
| VAS “Ceļu satiksmes drošības direkcija” |  |  “\_\_\_\_\_\_\_\_\_\_\_\_\_” |
| S.Eizenšteina iela 6, Rīga, LV-1079  |  | \_\_\_\_\_\_\_\_\_\_\_\_ iela \_\_\_, Rīga, LV-10\_\_ |
| Reģ. Nr. 40003345734 |  | Reģ. Nr. \_\_\_\_\_\_\_\_\_\_\_\_\_\_\_\_ |
| kontaktpersona:  |  | kontaktpersona: |
| Valda Kjaspere, tālr.67025730 |  | \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_  |
| e-mail: valda.kjaspere@csdd.gov.lv |  | e-mail: \_\_\_\_\_\_\_\_\_\_\_\_\_\_ |
|  |  |  |
| Jānis Golubevs |  | … |

*\*pamatojoties uz Ceļu satiksmes likuma 4.panta piekto daļu, kas nosaka, ka CSDD piešķir un anulē transportlīdzekļu vadīšanas tiesības un izsniedz transportlīdzekļu vadītāju apliecības, un 24.panta ceturto daļu, kas nosaka, ka braukt ar velosipēdu ceļu satiksmē patstāvīgi atļauts personai, kura sasniegusi 10 gadu vecumu un kurai ir velosipēda vai jebkuras kategorijas transportlīdzekļa vadīšanas tiesības, ievērojot, EIROPAS PARLAMENTA UN PADOMES REGULAS (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti 6.panta pirmās daļas a) apakšpunktu un 8.pantu, ar mērķi sekmēt bērnu un jauniešu izglītību ceļu satiksmes jomā, realizējot visaptverošu izglītības projektu Latvijas izglītības iestādēs jaunajiem velosipēdu vadītājiem, nodrošinot praktiskas velosipēdistu eksaminācijas iespējas Izglītības iestādē tās izglītojamajiem.*

1.pielikums

2018.gada \_\_\_. \_\_\_\_\_\_\_ līgumam

starp VAS “Ceļu satiksmes drošības direkcija” un

izglītības iestādi …

**Paraugs datu subjekta vai tā likumiskā pārstāvja**

**piekrišanai personas datu apstrādei**

**\_\_\_\_\_\_\_\_\_\_\_\_\_\_\_\_\_\_\_\_ (izglītības iestādei)**

**VAS “Ceļu satiksmes drošības direkcija”**

**PERSONAS RAKSTVEIDA PIEKRIŠANA DATU APSTRĀDEI**

Ievērojot, EIROPAS PARLAMENTA UN PADOMES REGULAS (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK 6.panta pirmās daļas a) apakšpunktu un 8.pantu,

Es \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*izglītojamā likumiskā pārstāvja vārds, uzvārds, personas kods*), **piekrītu**, ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (izglītības iestādei) un VAS “Ceļu satiksmes drošības direkcija” apstrādā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*datu subjekta (bērna) vārds, uzvārds, personas kods*) personas datus **velosipēda vadītāja apliecības iegūšanai normatīvajos aktos noteiktajā kārtībā**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums, piekrišanas devēja paraksts, atšifrējums

*Informējam, ka:*

*\*personas dati tiks apstrādāti tādā apmērā un kārtībā, kāds ir nepieciešams un pietiekams, lai nodrošinātu datu apstrādes mērķa sasniegšanu;*

*\*\*piekrišanas atsaukšana nevar ietekmēt tādu personas datu apstrādi, kura ir nepieciešama normatīvo aktu prasību izpildei.*

*\*\*\* pilna informācija par personas datu apstrādi VAS “Ceļu satiksmes drošības direkcija” un uzņēmuma privātuma politiku ir pieejama www.csdd.lv.*

2.pielikums

2018.gada \_\_\_. \_\_\_\_\_\_\_ līgumam

starp VAS “Ceļu satiksmes drošības direkcija” un

izglītības iestādi …

**Autorizēto lietotāju saraksts informācijas ievadīšanai transportlīdzekļu un to vadītāju valsts reģistrā**

|  |  |  |  |
| --- | --- | --- | --- |
| Nr. | Vārds, Uzvārds, amats | personas kods | e-pasta adrese |
| 1. |  |  |  |
| 2. |  |  |  |
| 3. |  |  |  |